Lease of Land
Material: papyrus
Place: Oxyrhynchites
Categories: Vertrag
Pacht
Land
Wasserrad
ἐμίσθωσεν Αὐρήλιος Διονυσοθέων καὶ ὡς 
χρηματίζι γυμνασιαρχησαντος βουλευτὴς 
τῆς Ὀξυρυγχειτῶν πόλεως Αὐρηλίῳ Ἁρυώτῃ 
Φνᾶτος μητρὸς Τανεχώτειδος ἀπὸ 
τοῦ Μονίμου ἐποικίου εἰς ἔτη τέσσερα  
ἀπὸ τοῦ ἐνεστῶτος γ  ἀπὸ τῶν ὑπαρ
χον αὐτῷ περὶ Σκὼ καὶ Μονίμου τὰς 
προγεωργουμένας ὑπὸ τοῦ αὐτοῦ 
μεμισθωμένου ἀρούρας εἰκοσιδύο  
ἐν αἷς τροχὸς σὺν τῇ ἐπικειμένῃ του
των μηχανῇ ἐξηρτισμένῃ πάσῃ 
ξυλεικῇ καταρτείᾳ καὶ σειδηρώσι, 
ὥστε κατʼ ἔτος σπεῖραι καὶ ξυλαμῆσαι 
οἷς ἐὰν ἑρῆται χωρὶς εἰσάτεως 
καὶ ἐχομενείου, ἐκφορίου ἀποτάκτου 
κατʼ ἔτος πυροῦ ἀρταβῶν ἑκατὸν τεσσε
ράκοντα πέντε  καὶ λαχανοσπέρμου 
ἀρταβῶν δέκα κὰ ὑπὲρ φόρου μηχανῆς 
δραχμῶν τριακοσίων .  πρὸς δὲ τοὺς τῶν ἐ
δαφῶν ποτισμοὺς χρήσεται ὁ μεμισθω
μένος τῷ προκιμένῳ τροχῷ παρέχω 
ἑαυτῷ κτήνη, μηχαναρίους καὶ τὰ ἄλλα 
τὰ ἐνχρῄζοντα πάντα, τῆς τῆς μηχανῆς 
ἐπισκευῆς καὶ τεκτονικῆς συντάξεως 
καὶ παραφυλακῆς οὔσης πρὸς τὸν αὐ
τὸν μεμισθωμένον, ἀκίνδυνα πάν
τα παντὸς κινδύνου. ἐὰν δέ τις τοι ἑξῆς 
ἔτεσι ἄβροχος γένηται, παραδεχθή
σετε τῷ μεμισθωμένῳ, τῶν τῆς 
γῆς δημοσίων ὄντων πρὸς τὸν γεοῦ
χον, ὃν καὶ κυριευει τῶν καρπῶν ἕ
ως τὰ κατʼ ἔτος ὀφιλόμενα ἀπολάβῃ. 
βεβαιουμένης δὲ τῆς μισθώσεως 
ἀποδότω ὁ μεμισθωμένος τὰ κα
τʼ ἔτος ὀφιλόμενα ἀπολάβῃ τῷ Παῦ[νι] 
μηνί, τὰ δὲ γένη ἐφʼ ἅλῳ τοῦ Μονίμου 
ἐποικίου ἄδολα ἄβωλα καικοσκινευ
μένα ὡς εἰς δημόσια μετρούμενα 
μέτρῳ τὸν πυρὸν παραλημφθικῷ 
τοῦ γεούχου, τὸ δὲ λαχανόσπερμο 
ἐλεουργικῷ τῶν παρὰ τοῦ γεούχου 
μετρούντων, καὶ ἐπὶ τέ[λει] τοῦ [χ]ρ[ό]νου 
παραδότω τὴν μηχανὴν ὑγιῆ 
οὐκ ἐνλογουμένης τρείψεως ἢ [ἀπ]οτει
σάτω οὗ ἐὰν μὴ παραδῶ τὴν ἀξ[ία]ν, τῆ[ς] 
πράξεως οὔσης ἔκ τε α[ὐτοῦ καὶ ἐκ] 
τῶν ὑπαρχόν[τ]ων αὐτ[ῷ πάντων].[ κυρία] 
[ἡ] μίσθωσις.  γ Αὐτοκ[ράτορος Καίσαρος] 
Μάρκου Αὐρηλίου Σεου[ήρου Ἀλεξάνδρου] 
Εὐσεβοῦς Εὐτυχοῦς Σεβαστ[οῦ] 
 Αὐρήλ Διονυσοθέ[ων  ]<gap/>